पाएं अपने शहर की ताज़ा ख़बरें और फ्री ई-पेपरडाउनलोड करें
लेकसिटी उदयपुर में कोरोना संक्रमण आउट ऑफ कंट्रोल हो चुका है। मई महीने के शुरुआती 3 दिन में उदयपुर में कोरोना संक्रमण से ग्रसित 3 हजार 256 संक्रमित मरीज सामने आ चुके हैं। 33 मरीजों की कोरोना की चपेट में आने से मौत हो गई है। इसके बाद उदयपुर में कोरोना के एक्टिव केस की संख्या बढ़कर 11 हजार 113 पर पहुंच गई है। जबकि कुल संक्रमित मरीजों का आंकड़ा उदयपुर में बढ़कर 37 हजार 996 पर पहुंच गया है।
उदयपुर में हर घंटे मिल रहे 45 नए संक्रमित
उदयपुर में कोरोनावायरस बेलगाम हो गया है। शहर में संक्रमण की रफ्तार हर दिन तेजी के साथ बढ़ रही है। इसके बाद उदयपुर में हर घंटे कोरोनावायरस से ग्रसित 45 संक्रमित मरीज सामने आ रहे हैं। हर दिन 11 मरीजों की औसत मौत हो रही है। इसके बाद उदयपुर में कोरोना से हुई मौत का आंकड़ा बढ़कर 320 पर पहुंच गया है।
3 दिन में 3 हजार 301 संक्रमित हुए स्वस्थ
लेकसिटी के बाशिंदों के लिए राहत भरी खबर भी सामने आई है। उदयपुर में विकराल होते कोरोना के बीच संक्रमित मरीजों के स्वास्थ्य में सुधार की रफ्तार भी अब बढ़ रही है। बीते 3 दिनों में उदयपुर में कोरोना संक्रमण से ग्रसित तीन हजार 301 संक्रमित मरीज स्वस्थ होकर अपने घर लौट चुके हैं। जो कोरोना का हाल के इतिहास में 3 दिन का अब तक का सबसे बड़ा आंकड़ा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn